CELEX: C2005/182/29
Language: hu
Date: 2005-07-23 00:00:00
Title: A Bíróság ítélete (első tanács) 2005. május 26. a C-77/04. sz., Groupement d'intérêt économique (GIE) Réunion européenne és társai kontra Zurich España és a Société pyrénéenne de transit d'automobiles (Soptrans) ügyben (a Cour de Cassation előzetes döntéshozatal iránti kérelme) (Brüsszeli Egyezmény – A 6. cikk 2. pontjának és a II. cím 3. szakasza rendelkezéseinek értelmezésére irányuló kérelem – Joghatóság biztosítási ügyekben – Harmadik fél perbevonásával biztosítók között folyó per – Többszörös biztosítási helyzet)

23.7.2005   
            
            
               HU
            
            
               Az Európai Unió Hivatalos Lapja
            
            
               C 182/15
            
         
      A BÍRÓSÁG ÍTÉLETE
   
   (első tanács)
   2005. május 26.
   a C-77/04. sz., Groupement d'intérêt économique (GIE) Réunion européenne és társai kontra Zurich España és a Société pyrénéenne de transit d'automobiles (Soptrans) ügyben (a Cour de Cassation előzetes döntéshozatal iránti kérelme) (1)
   
   (Brüsszeli Egyezmény - A 6. cikk 2. pontjának és a II. cím 3. szakasza rendelkezéseinek értelmezésére irányuló kérelem - Joghatóság biztosítási ügyekben - Harmadik fél perbevonásával biztosítók között folyó per - Többszörös biztosítási helyzet)
   (2005/C 182/29)
   Az eljárás nyelve: francia
   A C-77/04. sz., a polgári és kereskedelmi ügyekben irányadó bírósági joghatóságról és a bírósági határozatok végrehajtásáról szóló 1968. szeptember 27-i egyezmény Bíróság által történő értelmezéséről szóló 1971. június 3-i jegyzőkönyv alapján benyújtott előzetes döntéshozatal iránti kérelem tárgyában, amelyet a Cour de cassation (Franciaország) a Bírósághoz 2004. február 17-én érkezett 2004. január 20-i határozatával az előtte a Groupement d'intérêt économique (GIE) Réunion européenne és társai, valamint a Zurich España és a Société pyrénéenne de transit d'automobiles (Soptrans) között folyamatban lévő eljárásban terjesztett elő, a Bíróság (első tanács), tagjai: P. Jann tanácselnök, N. Colneric, J. N. Cunha Rodrigues (előadó), M. Ilešič és E. Levits bírák, főtanácsnok: F. G. Jacobs, hivatalvezető: K. H. Sztranc tanácsos, 2005. május 26-án meghozta ítéletét, amelynek rendelkező része a következő:
   
               1.
            
            
               Egy többszörös biztosítás alapján indított, harmadik fél szavatosság vagy jótállás céljából történő perbehívásával kapcsolatos kérelem nem tartozik a Dánia, Írország, valamint Nagy-Britannia és Észak-Írország Egyesült Királysága csatlakozásáról szóló, 1978. október 9-i egyezménnyel, a Görög Köztársaság csatlakozásáról szóló, 1982. október 25-i egyezménnyel, a Spanyol Királyság és a Portugál Köztársaság csatlakozásáról szóló, 1989. május 26-i egyezménnyel, valamint az Osztrák Köztársaság, a Finn Köztársaság és a Svéd Királyság csatlakozásáról szóló, 1996. november 29-i egyezménnyel módosított, a polgári és kereskedelmi ügyekben irányadó bírósági joghatóságról és a bírósági határozatok végrehajtásáról szóló 1968. szeptember 27-i egyezmény II. címének 3. szakaszában foglalt rendelkezések hatálya alá.
            
         
               2.
            
            
               Az egyezmény 6. cikkének 2. pontja akkor alkalmazandó a többszörös biztosítás alapján indított, harmadik fél szavatosság vagy jótállás céljából történő perbehívásával kapcsolatos kérelmek esetén, ha az eredeti kérelem és a perbehívásra irányuló kérelem közötti kapcsolat alapján ki lehet zárni, hogy az eljáró bíróság megválasztásával kapcsolatban visszaélés történt.
            
         
      (1)  HL C 85., 2004.4.3.